CELEX: 32013R1389
Language: hu
Date: 2013-12-16 00:00:00
Title: A Tanács 1389/2013/EU rendelete ( 2013. december 16. ) az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról szóló 1258/2012/EU tanácsi rendelet módosításáról

21.12.2013   
            
            
               HU
            
            
               Az Európai Unió Hivatalos Lapja
            
            
               L 349/24
            
         A TANÁCS 1389/2013/EU RENDELETE
   (2013. december 16.)
   az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról szóló 1258/2012/EU tanácsi rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2007. november 15-én elfogadta az Európai Közösség és a Madagaszkári Köztársaság közötti halászati partnerségi megállapodás (a továbbiakban: a partnerségi megállapodás) megkötéséről szóló 31/2008/EK rendeletet (1).
            
         
               (2)
            
            
               A felek a partnerségi megállapodásban előírt halászati lehetőségek és pénzügyi hozzájárulás megállapításáról szóló új jegyzőkönyvet (a továbbiakban: az új jegyzőkönyv), 2013. január 1-jétől ideiglenesen alkalmazzák. Az új jegyzőkönyv halászati lehetőségeket biztosít az uniós hajóknak a Madagaszkári Köztársaság felségterületéhez vagy a halászat tekintetében joghatósága alá tartozó vizeken. Az új jegyzőkönyv alapján az Uniót megillető halászati lehetőségek elosztását a 1258/2012/EU tanácsi rendelet (2) határozta meg.
            
         
               (3)
            
            
               2012. szeptember 26-án a partnerségi megállapodás szerinti vegyes bizottság megvitatta az Indiai-óceáni Tonhalbizottság (IOTC) által szabályozott halászati tevékenységek keretében kifogott cápák, az IOTC által elfogadott 05/05. számú határozat tárgyát képező cápák, és azon cápák kérdését, amelyek halászata a partnerségi megállapodás értelmében engedélyezett. A vegyes bizottság arra a következtetésre jutott, hogy a partnerségi megállapodáshoz csatolt korábbi jegyzőkönyv keretében halászatra jogosult felszíni horogsoros hajóknak a 2007 és 2011 közötti időszakban feljegyzett, az érintett tudományos intézetek által hitelesített fogási adatai alapján e hajók cápafogásait a 2014. január 1-jétől2014. december 31-ig helyénvaló évi 200 tonnára korlátozni, és ily módon – az IOTC tudományos bizottsága által kibocsátott ajánlást követve – befagyasztani a cápaállományokat érő halászati terhelés mértékét.
            
         
               (4)
            
            
               A vegyes bizottságon belüli tárgyalások fényében helyénvaló az új jegyzőkönyv alkalmazásának időszakára vonatkozóan a cápafogások korlátozásáról és az e fogásokra vonatkozó halászati lehetőségek tagállamok közötti elosztásáról rendelkezni. A 1258/2012/EU tanácsi rendeletet ezért módosítani kell.
            
         
               (5)
            
            
               A 2371/2002/EK tanácsi rendelet (3) 20. cikke (5) bekezdése értelmében azok a tagállamok, amelyek hajói számára az 1258/2012/EU rendelet keretében a halászhat engedélyezett, elcserélhetik a cápafogások vonatkozásában számukra kiosztott halászati lehetőségek egészét vagy egy részét.
            
         
               (6)
            
            
               Indokolt előírni, hogy ez a rendelet 2014. január 1-jétől legyen alkalmazandó,
            
         ELFOGADTA EZT A RENDELETET:
   1. cikk
   Az 1258/2012/EU rendelet 1. cikke a következő bekezdéssel egészül ki:
   
      „(1a)   Az Indiai-óceáni Tonhalbizottság által szabályozott halászati tevékenységek keretében kifogott cápákra vonatkozó halászati lehetőségek mennyisége a felszíni horogsorral folytatott halászat tekintetében évi 200 tonna. Ezt a mennyiséget a tagállamok között az alábbiak szerint kell elosztani:
      
                  Tagállam
               
               
                  Tonna
               
            
                  Spanyolország
               
               
                  166
               
            
                  Portugália
               
               
                  27
               
            
                  Franciaország
               
               
                  7
               
            
                  Egyesült Királyság
               
               
                  0
               
            
                  Összesen
               
               
                  200”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2013. december 16-án.
      
         
            a Tanács részéről
         
         
            az elnök
         
         V. JUKNA
      
   
   
      (1)  HL L 331., 2007.12.17., 7. o.
   
      (2)  A Tanács 1258/2012/EU rendelete (2012. november 28.) az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról (HL L 361., 2012.12.31., 85. o.).
   
      (3)  A Tanács 2371/2002/EK rendelete (2002. december 20.) a halászati erőforrások közös halászati politika alapján történő védelméről és fenntartható kiaknázásáról (HL L 358., 2002.12.31., 59.o.)